বগুড়া সংবাদ ডটকম (সারিয়াকান্দি প্রতিনিধি রাহেনূর ইসলাম স্বাধীন) : সারিয়াকান্দিতে জাতীয় যুব সংহতি ও জাতীয় শ্রমিক পার্টির যৌথ উদ্যোগে সংবিধান সংক্ষরণ দিবস পালন করা হয়েছে। বুধবার বিকাল ৩ ঘটিকার সময় সারিয়াকান্দি সিনিয়র ফাযিল ডিগ্রী মাদ্রাসা হলরুমে এক আলোচনা সভা অনুষ্ঠিত হয়। মুনজুরুল হাসান মজনু এর সভাপতিত্বে উক্ত আলোচনা সভায় প্রধান অতিথির বক্তব্য রাখেন জাতীয় পার্টির কেন্দ্রীয় কমিটির সদস্য মুহাম্মদ জি,এম বাবু মন্ডল। প্রধান অতিথি তার বক্তব্যে বলেন, একমাত্র এরশাদ এ দেশের গণতন্ত্র ও সংবিধান সংরক্ষণ করেছেন। ৯০ পরের এদেশে কোন সরকার দেশের গণতন্ত্র ও সংবিধান মোতাবেক দেশ পরিচালনা করেননি বরং সংবিধানকে তারা কুলশিত করেছে এবং বিভিন্ন সময় নিজের স্বার্থে ইচ্ছা মতো সংবিধান সংশোধন করে দেশ পরিচালনা করে আসছেন। আগামীতে জাতীয় পার্টি চেয়ারম্যান এরশাদের নেতৃত্বে আবারও দেশ পরিচালনার সুযোগ দেওয়ার জন্য আহ্বান জানান। তিনি আরো বলেন, বাংলাদেশের উন্নয়ন একমাত্র এরশাদের আমলে হয়েছে। সে উন্নয়নের উপর ভর করে এখনো দেশ চলছে। আরো বক্তব্য রাখেন, উপজেলা যুব সংহতির সাধারণ সম্পাদক নিহারুল ইসলাম পুটু, উপজেলা জাতীয় শ্রমিক পার্টির সদস্য সচিব মুক্তার হোসেন, জাহিদুল ইসলাম প্রমুখ।